**Parcul din Copou**

*Artangel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt aproape de Eminescu

Stau chiar sub teiul lui preferat,

Lângă Ciprian Porumbescu,

Într-un noiembrie pe-nserat!

Veronica Micle privește…

Frumoasă, parcul ruginit,

Statuia ei parcă grăiește…

Departe-i de poetul iubit!

Teiul florile și-a scuturat

Și mantia de frunze toată,

Eminescu mult s-a bucurat,

Privind cu ochi senini spre poartă!

Dar găsesc câteva semințe

Presărate de tei pe pământ,

Câte și câte umilințe

Voi duce cu mine în mormânt?

Le voi pune într-un sol fertil,

Pentru a dispersa iubire,

Devenind în timp tot mai umil,

Scăldându-mă în nemurire!

Artangel ,

Iași,

02.11.2017